recursal/SuperWikiNEXT-32B huggingface dataset:
عام طور سے دست یاب گولائی دار شکل والی گولیاں۔
**گولی**  (انگریزی: Tablet) ایک دوا کی شکل ہے جو منہ کے راستے دی جاتی ہے۔ اسے انگریزی زبان میں اولڈ سولڈ ڈوزیج یا او ایس ڈی بھی کہا جاتا ہے، جس کا مطلب زبانی ٹھوس خوراک ہے۔ گولی کی تعریف یہ ہے کہ دوا کے لیے مستعمل کیمیاوی اجزا کو ایک ٹھوس شکل میں پیش کرتی ہے۔ اس میں سبھی کیمیاوی اجزا صحیح تناسب میں موجود ہوتے ہیں اور اس کی ایک مستقل ہیئت بھی ہوتی ہے، جو عمومًا گولائی دار ہوتی ہے، حالاں کہ کبھی کبھی گولیاں بیضوی یا چوکور شکل میں بھی مل سکتے ہیں، جو شکلیں عام گولیوں سے کم دست یاب ہوتی ہیں۔ گولیاں سفید اور دیگر کئی رنگوں میں دست یاب ہو سکتی ہیں۔ 

ایک دوا جو ایک خاص مقصد کے لیے بنائی جائے، دیگر کئی مقاصد کے لیے بھی حسب ضرورت مستعمل ہو سکتی ہے۔ اس کی مثال ویاگرا کی گولی ہے۔ اسے بنانے والی فائزر کمپنی نے درحقیقت اسے دل میں خون کے بہاؤ کو سہل کرنے کے لیے تیار کیا تھا۔ دل میں خون کا بہاؤ کم ہونے کی وجہ سے درد کی شکایت ہوتی ہے جسے انجائنا کہا جاتا ہے۔ جب ویاگرا کی طبی آزمائش ہوئی تو اس کے دل چسپ اثرات دیکھے گئے۔ اس سے مردوں کے جسم میں جوش کی کیفیت پیدا ہونے لگی۔ یہ پایا گیا کہ خون کی دورانی سہل کرنے سے ذکر کی ایسادگی کو بھی سہل کیا جا سکتا ہے اور خاص طور پر جو مرد دوران مجامعت قبل از وقت نطفے کے اخراج سے پریشان تھے، وہ لوگ اس گولی سے نجات پا سکتے تھے۔ اس کے علاوہ ذَکَر کی ایسادگی اور دیر پا قیام میں بھی یہ گولی معاون پائی گئی۔ 

کئی بار گولیوں کے اصل غرض کے فائدے پہنچانے کے ساتھ کوئی ذیلی نقصان پہنچانے کا بھی امکان ہو سکتا ہے۔ جرمن دوا ساز ادارہ بایر *یاسمینیلے* اور *یاز* کے نام سے دو مانعِ حمل گولیاں تیار کرتا ہے۔ اس کے کچھ استعمال کرنے والوں کا دعوٰی ہے کہ یہ گولیاں ان کی پیپھڑوں کی اہم شریان کی بندش کی صورت میں اثرات کی حامل نکلیں ہیں۔ یہ گولیاں کیمیائی مرکب ڈروسپرنون کے ذریعے تیار کی جاتی ہیں۔ اسی طرح کچھ اور گولیوں کے بارے میں باتیں مشہور ہیں۔

مزید دیکھیے
-----------

* خوراک (حیاتی کیمیا)

حوالہ جات
---------

1. ↑  
جنسی قوت بڑھانے والی ویاگرا میں کورونا وائرس کی دوا کے لیے کیا سبق ہے؟
2. ↑  ’مجھے معلوم ہوتا، تو یہ گولی کبھی نہ کھاتی‘
لاؤس کا ایک کریڈٹ کارڈ ٹرمنل 
**کریڈٹ کارڈ** (انگریزی: Credit card) عمومًا ایک چھوٹا پلاسٹک کارڈ ہوتا ہے، جو ایک کسی مخصوص ادائیگی کے نظام کے صارفین کو جاری کیا جاتا ہے۔ اس کارڈ کے ذریعے گیرندے اس وعدے کے ساتھ اشیا اور خدمات خرید سکتے ہیں کہ بعد میں وہ ان اشیا اور خدمات کی ادائیگی کریں گے۔ کارڈ کا جاری کنندہ، کارڈ کے ذریعے صارف کو ادھار کی حد دیتا ہے جس کے تحت ایک صارف خریدی ہوئی اشیا کی ادائیگی کے لیے پیسے حاصل کر سکتا ہے اور نقدی بھی نکال سکتا ہے۔

صحیح اور غلط استعمال
--------------------

کریڈٹ کارڈ کا عمومًا طے شدہ شرطوں میں استعمال کیا جاتا ہے جو صحیح ہوتا ہے۔ تاہم دیگر معاشی آلات کی طرح اس کے چوری ہونے اور غلط استعمال میں آنے کے کافی قوی امکانات موجود ہوتے ہیں۔ ایسا ہی ایک واقعہ 2018ء میں پیش آیا جب پاکستان کی قومی ایئرلائن میں مسروقہ اور جعلی کریڈٹ کارڈوں کے ذریعے مسافروں کو غیر قانونی طریقے سے بیرون ملک سفر کرانے میں ملازمین کے ملوث ہونے کا انکشاف ہوا ہے۔ مسروقہ اور جعلی کریڈٹ کارڈ سے مسافروں کے ٹکٹ بنوانے اور انھیں بغیر چیکنگ بورڈنگ پاس دلوانے میں ائیر لائن کا ایک ملازم ملوث پایا گیا تھا۔ بھارت میں بھی کئی کریڈٹ کارڈ کے سرقے اور اس سے جڑے دھوکے انجام پا چکے ہیں۔

اس کریڈٹ کارڈ کے لیے درخواست دینے کے لیے دستاویزات درکار ہیں:
-------------------------------------------------------------

شناخت کا ثبوت ملک کی بنیاد پر مختلف ہو سکتا ہے: آپ کو حکومت کی طرف سے جاری کردہ ایک درست تصویری شناختی دستاویز فراہم کرنے کی ضرورت ہوگی جیسے پاسپورٹ، آدھار کارڈ (انڈیا میں)، PAN کارڈ (بھارت میں)، ووٹر شناختی کارڈ یا ڈرائیور کا لائسنس۔

درج ذیل دستاویزات بھی ضروری ہیں: وہ پتے کا ثبوت، آمدنی کا ثبوت، ملازمت کی تفصیلات، پاسپورٹ کے سائز کی تصاویر، 3 سے 6 ماہ کے بینک اسٹیٹمنٹس، خود ملازم یا کاروباری شخص دے سکتا ہے (انکم ٹیکس رپورٹ)۔

مزید دیکھیے
-----------

* کریڈٹ
* ڈیبٹ کارڈ

حوالہ جات
---------

1. ↑  "The Effect of BAPCPA on Credit Card Industry Profits and Prices"۔ American Bankruptcy Law Journal۔ **83**۔ 2009
2. ↑  مسروقہ کریڈٹ کارڈ زسے بیرون ملک سفر؟
| اصطلاح | term |
| --- | --- |
| گوڈل  نامکملیت قضیہ  مکمل موافق  | Gödel  incompleteness theorem  complete  consistent |

**گوڈل نامکملیت قضیہات** ریاضیاتی منطق کے دو قضیہ ہیں جو (سوائے انتہائی معمولی مسلمہ نظامات کے ) تمام مسلمہ نظامات کا جبلّی محدود پن قائم کرتے ہیں۔ یہ قضیہ جو کرٹ گوڈل نے 1930 میں مثبوت کیے، ریاضیاتی منطق اور فلسفہ ریاضیات میں اہمیت کے حامل ہیں۔ ان نتائج کی تفسیر یہ کی جاتی ہے ان سے پتہ چلتا ہے کہ ہلبرٹ برمجہ، جس کا مقصد تمام ریاضی کے لیے مکمل اور موافق مسلمات کا طاقم ڈھونڈنا تھا، ناقابل عمل ہے اور اس طرح ہلبرٹ کے دوسرے مسئلہ کا جواب نفی ہے۔

پہلے نامکملیت قضیہ کا بیان ہے کہ مسلمات کا کوئی موافق نظام جس کے قضیہات کی فہرست ایک *موثر دستور العمل* (لازماً، کمپیوٹر پروگرامنگ) سے دی جا سکے، قدرتی اعداد بارے تمام حقائق مثبوت کرنے کی اہلیت نہیں رکھتا۔ ایسے کسی نظام میں ہمیشہ ایسے بیان ہوں گے جو سچ ہیں، مگر اس نظام میں رہتے ہوں جن کا ثبوت ممکن نہیں ہو گا۔
دوسرا نامکملیت قضیہ بتاتا ہے کہ اگر ایسا نظام قدرتی اعداد بارے کچھ اساسی حقائق مثبوت کرنے کا اہل ہو، تو ایک خاص سچ جو یہ نظام مثبوت نہیں کر سکے گا وہ اسی نظام کی موافقیت مثبوت کرنے کا ہے۔
بین الاقوامی اقتصادی تعلقات اور بین الاقوامی سیاست میں **پسندیدہ ملک** ایسی حیثیت یا سلوک کا درجہ ہے جو ایک ملک بین الاقوامی تجارت میں کسی دوسرے ملک کو دیتا ہے۔ پسندیدہ ملک کا مطلب یہ ہے کہ اس ملک کو دوسرے ممالک سے الگ کچھ خصوصی تجارتی رعایتی سلوک کیا جائے۔ تجارتی رعایت میں کم محصول اور بلند حصہ رسد شامل ہیں۔ جس ملک کو نہایت رعایتی حیثیت حاصل ہو اس ملک کو وعدہ کند ملک کی طرف سے کسی دوسرے ملک کی نسبت کم تجارتی فائدہ نہیں دیا جا سکتا۔

نہایت رعایت ملک کا فائدہ عموماً بڑے ممالک (جن کی پیداوار زیادہ اور لاگت کم ہو) کو ہوتا ہے۔ جبکہ چھوٹے ممالک کی اپنی صنعت تباہ ہو جاتی ہے اور وہ ان بڑے ممالک کی منڈیاں بن کر رہ جاتے ہیں۔ 

بھارت نے 1996ء میں پاکستان کو یہ حیثیت دینے کا اعلان کیا، جبکہ پاکستان میں زرداری حکومت نے بھارت کو یہ حیثیت 2011ء میں دینے کا عندیہ دیا۔

حوالہ جات
---------

1. ↑  "Parliament bypassed over MFN status to India: Nisar"۔ پاک ٹریبیون۔ 21 اکتوبر 2011ء۔ 06 جنوری 2019 میں اصل سے آرکائیو شدہ۔ اخذ شدہ بتاریخ 29 اکتوبر 2011  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
2. ↑  مبارک زیب خان (2 نومبر 2011ء)۔ "Confusion over MFN status for India"۔ ڈان۔ 06 جنوری 2019 میں اصل سے آرکائیو شدہ  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
*پنچ کنیا*، روی ورما پریس کا ما قبل 1954ء کا ایک لیتھو گراف۔
**پنچ کنیا** ((पञ्चकन्या، pañcakanyā)) یا پانچ باکرہ ہندو مت اور ہندو اساطیر میں ان خواتین کو کہا جاتا ہے جن کے نام کا جاپ کرنے سے گناہ معاف ہوجاتے ہیں۔ ان میں اہلیا، دروپدی، سیتا یا کنتی،تارا اور مندو داری شامل ہیں۔

پنچ کنیا کو ہندو مت میں مثالی خواتین کا درجہ حاصل ہے اور انھیں وفادار شعار بیوی کے طور پر یاد کیا جاتا ہے۔

منتر
----

سنسکرت کی مشہور زمانہ نظم جس میں پنچ کنیا کا تذکرہ ہے ترجمہ کے ساتھ درج ذیل ہے؛

  

سنسکرت: ahalyā draupadī kunti tārā mandodarī tathā ।  

pañcakanyāḥ smarennityaṃ mahāpātakanāśinīḥ ॥

  

اردو ترجمہ: اہلیا، دروپدی، کنتی، تارا اور مندوداری  

ہر شخص کو پنچ کنیا کا نام یاد ہونا چاہیے کیونکہ ان سے گناہ معاف ہوتے ہیں

ایک متن میں کنتی کی جگی سیتا کا تذکرہ ہے؛

سنسکرت: ahalyā draupadī sītā tārā mandodarī tathā ।
pañcakanyāḥ smarennityaṃ mahāpātakanāśinīm ॥

مذہبی ہندو اور بالخصوص ہندو بیویاں روزانہ صبح پنچ کنیا منتر کا جاپ کرتی ہیں۔ پنچ کنیا کے نام بہت مشہور اور مقدس ہیں اور ان کا منتر *پراتہ سمارانیہ* کہلاتا ہے۔

پنچ کنیا کے مغوی معنی پانچ کنیا کے ہیں۔ کنیا کے معنی لڑکی، بیٹی، کنواری اور باکرہ کے ہیں۔ حالانکہ یہ پانچوں شادی شدہ تھیں مگر پردیپ بھٹا چاریہ کے نزدیک انھیں ناری یا ستی نہ کہ کنیا کہنا ایک دلچسپ بات ہے۔

راماین
------

ان پانچ میں سے تین کنیائیں، اہلیا، تارا اور مندوداری کا تذکرہ راماین میں ہے۔

### اہلیا

 تفصیلی مضمون کے لیے **اہلیا** ملاحظہ کریں۔
اہلیا (سنسکرت: अहल्या) ہندو روایتوں کے مطابق گوتم مہارشی کی بیوی تھی۔ مختلف ہندو متون میں درج ہے کہ دیو بھگوان اندر نے اس کو بہکایا اور اس کے شوہر نے اس کو خیانت کی وجہ سے ملعون قرار دے دیا تھا۔ بعد میں رام (وشنو کے ایک اوتار) نے اس کو اس لعنت سے آزاد کیا۔ ہندو روایتوں کے مطابق اہلیا کو برہما نے بنایا تھا۔ وہ اس وقت دنیا کی سب سے خوبصورت عورت تھی، اس کی شادی اس سے عمر میں کئی سالے بڑے گوتم مہارشی سے ہوئی تھی۔ ابتدائی دور کی کتابوں میں درج ہے کہ جب اندر نے اس کے شوہر کے روپ میں آکر اس کو بہکایا تو وہ اندر کو پہچان گئی مگر اس کی چالاکی اور پیش کش کے آگے ہتھیار ڈال دیے۔ بعد کی کتابوں میں اہلیا کو یہ کہہ کر بے قصور ثابت کرنے کی کوشش کی گئی ہے کہ وہ اندر کے جال کو سمجھ نہیں پائی اور اس کے بہکاوے میں آگئی۔ ان تمام کتابوں میں درج ہے کہ اہلیا اور اندر کو گوتم نے (شراپ) ملعون قرار دے دیا تھا۔ لیکن شراپ کی نوعیت مختلف مصادر میں الگ الگ ملتی ہے۔

حوالہ جات
---------

1. 1 2 3 4  Pradip Bhattacharya۔ "Five Holy Virgins" (PDF)۔ Manushi۔ 13 مارچ 2012 میں اصل (pdf) سے آرکائیو شدہ۔ اخذ شدہ بتاریخ 10 جنوری 2013  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. 1 2  Chattopadhyaya pp. 13–4
3. ↑  Vaman S. Apte (2004) [1970]۔ The Student's Sanskrit-English Dictionary (2 ایڈیشن)۔ Motilal Banarsidass Publishers۔ صفحہ: 73۔ ISBN 978-81-208-0045-8
4. ↑
5. ↑
**گھوٹالا** یا **اسکینڈل** (انگریزی: Scandal) دو ایسی اصطلاحیں ہیں جن کی تعریف یہ ہے کہ یہ غصے یا صدمے کے طور پر کسی راہ روی سے متصورہ طور پر بھٹکنے والے شخص کے بارے میں ہو، جب ایسی افواہیں اس تعلق سے زبان زد عام ہو جائیں یا ذرائع ابلاغ کا نمایاں حصہ بنے۔ اس طرح کے رد عمل میں کافی زور شور کی کیفیت ہو سکتی ہے۔ افواہوں اور الزاموں میں تضاد ہو سکتا ہے اور یہ بھی ممکن ہے جہاں ذریعہ ابلاغ کا ایک حصہ الزامات کو آسمان کی حد تک اچھالے، وہیں میڈیا کا ایک دوسرا حصہ الزامات کو بری طرح جھٹلا کر ہر الزام تراشی کو بے جا بہتان تراشی اور بے جا موقف ثابت کرے۔ اکثر گھوٹالوں کی نوعیت مشاہیر کے لیے منفی ہی ہوا کرتی ہے۔ کبھی کبھار سماج ہی کو گھوٹالے کی زد میں قرار دیا جا سکتا ہے جب یہ واضح ہو کہ اخلاقی راہ و رسم یا قانونی ضوابط کی اَن دیکھی کی گئی ہے، جو اکثر منظر عام پر نہیں آ سکی یا ڈھکی چھپی رہ گئی ہے۔ یہ خلاف ورزیاں حرص، شہوت یا قانون کے بے جا استعمال کی وجہ سے ہو سکتی ہیں۔ گھوٹالوں کو سیاسی، جنسی، اخلاقی، ادبی یا فن کارانہ قرار دیا جا سکتا ہے، مگر یہ بھی ایک حقیقت ہے کہ گھوٹالے ایک نوعیت سے نکل کر دوسری نوعیت کے بھی ثابت ہو سکتے ہیں۔ گھوٹالوں کی بنیاد حقیقی، غلط یا ان دونوں کی آمیزش بھی ہو سکتی ہے۔ موجودہ دور میں گھوٹالوں کی صورت حال اکثر ذرائع ابلاغ کی وجہ سب کے سامنے آتے ہیں۔

گھوٹالے کی مثالیں
-----------------

* دریائے کرشنا کے نقطہ آغاز ستارا ضلع کی ایک تلخ حقیقت ہے کہ جنگلوں کی بڑے پیمانے پر کٹائی ہوئی ہے، لیکن یہ کٹائی مقامی لوگوں کی وجہ سے نہیں ہوئی ہے۔ اگر یہاں کا مقامی چند شاخوں کو کاٹ لیتا ہے، تو اسے جیل جانا پڑتا ہے۔ لیکن باہر سے آنے والے لوگ عمارتی لکڑی کاٹتے ہیں اور انھیں ٹرکوں پر لاد کر لے جاتے ہیں، پھر بھی ان کا کچھ نہیں بگڑتا۔ یہ بھی ایک سادہ سادہ قانون کے نفاذ کرنے والی ایجنسیوں کے ساتھ مل کر کیا جانے والا گھوٹالا ہے۔

* جنوری 2021ء میں نیدرلینڈز میں ایک بڑی سیاسی اتھل پتھل کے درمیان وزیر اعظم مارک روٹے اور ان کی پوری کابینہ نے استعفیٰ دے دیا۔ روٹے حکومت نے یہ استعفیٰ فلاح و بہبود برائے اطفال سے متعلق ادائیگیوں کی جانچ سے جڑے ایک گھوٹالے کی سیاسی ذمہ داری لیتے ہوئے دیا۔ تفتیش کے دوران پتہ چلا کہ اس گھوٹالے میں سرپرستوں پر غلط طریقے سے دھوکا دہی کا الزام عائد کیا گیا تھا۔

مزید دیکھیے
-----------

* بھارت کے اہم گھوٹالوں کی فہرست
* قصور میں بچوں سے جنسی زیادتی کا اسکینڈل
* 1MDB اسکینڈل
* چینی دودھ گھوٹالا

حوالہ جات
---------

1. ↑  ندیوں کا ذریعہ، حکمرانوں کے گھوٹالے
2. ↑  گھوٹالے کے الزامات میں پھنسی ’نیدرلینڈ حکومت‘ نے دیا استعفیٰ
پناہگزیں
اقوام متحدہ کے 1951ء پناگزینوں کی حیثیت سے متعلق موتمر کی رُو سے، **پناہ گزیں** ایسا شخص ہے جو نسل، مذہب، قومیت، کسی معاشرتی گروہ میں شمولیت، سیاسی رائے، جیسی کسی وجہ کے باعث اذیت پہنچائے جانے کے حقیقی خوف سے اپنی قومیت کے ملک سے باہر ہو اور اس خوف کے باعث اس ملک کی حفاظت حاصل کرنے سے قاصر ہو یا نہ حاصل کرنا چاہتا/چاہتی ہو۔

تاریخی اور ہم عصر پناہ گزینی بحران
----------------------------------

مشرق وسطی میں پناہ گزینی صورت حال
---------------------------------

### عراق پر حملہ اور جنگ

عراق پر امریکی اور مغربی حملہ کے باعث لاکھوں پناہ گزیں بنے۔ عراق کی 16% آبادی (4,700,000 افراد) پناہ گزیں یا بے گھر ہوئے۔ 
مغربی ممالک تک پہنچنے والے افراد کو واپس دکھیلا جاتا رہا۔

ایشیا
-----

### افغانستان

1977ء میں افغانستان پر روسی حملے کے نتیجہ میں تقریباً 20 لاکھ افغان نقل مکانی کر کے پاکستان میں بس گئے۔

1. ↑  "TITLE 8 OF CODE OF FEDERAL REGULATIONS (8 CFR) | USCIS"۔ 13 جنوری 2010 میں اصل سے آرکائیو شدہ۔ اخذ شدہ بتاریخ 08 جون 2010  الوسيط `|url-status=` تم تجاهله (معاونت)
2. ↑  UNHCR | Iraq
3. ↑  
روزنامہ گارجین 8 جون 2010ء، "Don't delay deportation flight, government warns judges"
چترا (21 مئی 1965 - 21 اگست 2021) ایک ہندوستانی اداکارہ تھیں جو ملیالم سنیما  کی مشہور و معروف اداکارہ کے طور پر جانی جاتی ہیں۔ انھوں نے سو سے  زائد فلموں میں اداکاری کی تھی۔ انھوں نے 1983 میں اپنی پہلی فلم اتکلاشم میں پریم نذیر اور موہن لال کے ساتھ کام کیا۔ انھیں  "نالنائی چتھرا" کا لقب دیا گیا ان کی وجہ شہرت ایک آئل کمپنی کا اشتہار بنا جس میں انھوں نے اداکاری کے جوہر دکھائے۔

### ذاتی زندگی

وہ  اکیس مئی 1965 کو  کوچنئی میں مادھون اور دیوی  کے گھر پیدا ہوئیں۔ تین بچوں میں ان کا نمبر دوسرا تھا۔ ان کی ایک بڑی بہن دیپا اور ایک چھوٹی بہن دیویا ہے۔ انھوں نے آئی سی ایف ہائر سیکنڈری اسکول، چنئی میں تعلیم حاصل کی۔ انھوں نے دسویں جماعت تک تعلیم حاصل کی اور پھر  فلمی  مصروفیت کی وجہ سے اپنی پڑھائی جاری نہیں رکھ سکیں۔

### شادی

ان کی شادی 1990 سے وجئے راگھون سے ہوئی تھی۔ ان کی ایک بیٹی ہے۔انھوں نے اپنی شادی کے بعد فلموں سے ریٹائرمنٹ لے لی۔ وہ اپنے خاندان کے ساتھ چنئی کے سالیگرام میں مقیم تھیں۔ انھوں نے تامل سیریلز میں  بھی اداکاری کی۔

فلمیں اور ٹی وی
---------------

### ہندی فلمیں

سال 1982 میں فلم رضیہ میں کام کیا۔

سال 1984 میں فلم ایک نئی پہیلی میں کام کیا۔

### تیلگو فلمیں

سال 1981 میں فلم   امواسیہ چندروڈو  میں بطور   سلوچنا

سال 1983 میں فلم    گاجو بومالو  

سال 1986  میں  فلم پادھاریلا امائی  

سال 1988 میں  فلم نیتی سواتنترم    میں بطور بے بی

سال 1988 میں  فلم اندرا دھناسو  میں بطور  ارونا

سال 2005  میں فلم  پریمنچکا میں بطور   نکیتا کی ماں

### ٹی وی

مناسی (دوردرشن ملیالم)

کیلاو مناسو (راجشری تمل)

آسیگل

ادھوگستان

ساریوم الائی تھپم الائی - مائیکرو تھوڈر میکرو سنتھنیگل

ناگما (تیلگو) بطور اندرانی

کاناواروکاگا (سن ٹی وی)

### وفات

فلموں اور ٹی وی سے ریٹائرمنٹ کے تقریبا اٹھارہ سالوں کے بعد انھوں نے پھر ایک فلم کی اور فلموں کو چھوڑنے کی وجہ بچوں کی دیکھ بھال بتایا، وہ زیادہ فلمیں نہ کر سکیں اور حرکت قلب بند ہو جانے سے جلد دنیا سے رخصت ہو گئیں۔ وہ 21 اگست 2021 کو چنئی میں اچانک دل کا دورہ پڑنے سے انتقال کر گئیں۔

حوالہ جات
---------

1. ↑  "Popular South Indian actor 'Nallenai' Chitra passes away"۔ The News Minute (بزبان انگریزی)۔ 2021-08-21۔ اخذ شدہ بتاریخ 22 اگست 2021
2. ↑  "Chitra - Malayalam actress"۔ Mallu Movies۔ 08 اکتوبر 2013 میں اصل سے آرکائیو شدہ۔ اخذ شدہ بتاریخ 26 اگست 2013  الوسيط `|url-status=` تم تجاهله (معاونت)
3. ↑  Chithra - cinediary
4. ↑  "Chithra Profile"۔ Metromatinee۔ 03 جولا‎ئی 2013 میں اصل سے آرکائیو شدہ۔ اخذ شدہ بتاریخ 26 اگست 2013  الوسيط `|url-status=` تم تجاهله (معاونت)
5. ↑  "ലൊക്കേഷനില്‍ ആരോടും സംസാരം പാടില്ല; ഷൂട്ടിങ് തീര്‍ന്നാല്‍ നേരെ മുറിയിലേക്ക്.. തടവറയിലടച്ച ജീവിതം, ചിത്ര തുറന്ന് പറയുന്നു"۔ www.mangalam.com (بزبان انگریزی)۔ اخذ شدہ بتاریخ 22 اگست 2021
**گیندا لال ڈکشٹ** (انگریزی: Genda Lal Dixit، ہندی= गेंदालाल दीक्षित)، (پیدائش: 20 نومبر، 1888ء - وفات: 30 مارچ، 1930ء) ہندوستان کے انقلابی اور اسکول ٹیچر تھے۔ وہ تحریک آزادی ہند کے ان انقلابی کارکنان میں شامل تھے جنھوں نے اپنی سرگرمیوں سے برطانوی راج کو ناقابلِ تلافی نقصان پہنچایا۔ 1918ء میں مین پوری سازش کے جرم میں انھیں گرفتار کیا گیا اور مختلف جیلوں میں قید رہے۔ وہ مشہور انقلابی رام پرساد بسمل کے ساتھ بھی وابستہ رہے۔

حالات زندگی
-----------

گیندا لال ڈکشٹ 20 نومبر، 1888ء کو موضع ٹبیسر، ضلع مین پوری، اتر پردیش، برطانوی ہندوستان میں پیدا ہوئے۔ انھوں نے میٹرک تک تعلیم حاصل کی۔ پیشے کے اعتبار سے اوریا کے ڈی اے وی اسکول میں استاد تھے۔ معلمی کے زمانہ میں ہی آریہ سماج اور محب وطن سیاسی کارکنوں سے متاثر ہو کر انھوں نے برطانوی حکومت سے ملک کو آزاد کرانے کے لیے شیواجی سوسائٹی کی تنظیم کی۔۔ دریائے چمبل اور دریائے جمنا کے بیچ کے علاقے میں دھاوا مارنے والے ڈاکؤں کے گروہ سے تعلق قائم کیا اور انھیں ملک کی آزادی کے لیے کام کرنے کی ترغیب دی۔ انقلابی سرگرمیوں کے لیے ان کی تنظیم کی اور سرکاری خزانوں اور دوسرے سرکاری مقامات پر حملوں کامنصوبہ بنایا۔ اپنے اصل مقصد سے حکومت کی توجہ ہٹانے کے لیے گوالیار کے ایک گاؤں پر حملے کی قیادت کی۔ ایک پولیس مخبر نے ان کا راز فاش کر دیا۔ پوری پارٹی کو گھیر لیا گیا اور اس کے 35 کارکنان پولیس مقابلے میں مارے گئے۔ باقی اراکین کو پکڑ لیا گیا جن میں گیندا لال بھی شامل تھے اور گوالیار، قلعہ آگرہ اور مین پوری کی جیلوں میں قید رہے۔ ان کی قائم کردہ ماتری دیدی انقلابی جماعت کے ممبروں نے ان کے چھڑانے کے لیے ایک ناکام کوشش کی۔ جیل میں وحشیانہ تشدد کے سبب سخت بیمار پڑ گئے اور بعد میں تپ دق ککا شکار ہو گئے۔ پولیس حکام کو ان کا مخبر بن جانے کی پیش کش کر کے دھوکا دیا اور جرات مندانہ طور پر بچ نکلنے کے موقع سے فائدہ اٹھایا۔ کئی مہینوں تک روپوش رہے۔ ان کے خاندان کے افراد کو پولیس نے دہشت زدہ کر کے تکلیفیں پہنچائیں مگر انھوں نے ہار نہیں مانی۔ خفیہ طریقے سے دہلی پہنچے اور ایک پیاؤ پر پانی پلانے والے نوکر کی حیثیت سے خدمت انجام دی۔ ان کی بیوی اور چھوٹا بھائی جب دہلی جا کر ان سے ملے تو انھیں معلوم ہوا کہ وہ پیچش کے مرض میں شدت سے مبتلا ہیں۔ پولیس کے پہچان لینے کے خوف کی بنا پر طبی امداد نہ ملنے سے ان کی حالت نازک ہو گئی۔ انھیں دہلی کے ارون ہسپتال لے جایا گیا اور فرضی نام سے داخلہ لیا۔ ایک نامعلوم آدمی کی حیثیت سے 21 دسمبر 1920ء کو انتقال کر گئے۔ پولیس ان کی لاوارث لاش لے گئی اور بعد میں انھیں شناخت کر لیا گیا۔

حوالہ جات
---------

1. ↑  شہیدانِ آزادی (جلد دوم)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 206
2. ↑  شہیدانِ آزادی (جلد دوم)، ص 207
پانی چڑھائی کی طرف بہتا ہوا نظر آ رہا ہے۔
کشش ثقل پہاڑی-مانکٹن کینیڈا
**کشش ثقل پہاڑی** (Gravity hill) جسے **مقناطیسی پہاڑی** (Magnetic hill)، **پراسرار پہاڑی** (Mystery hill)، **کشش ثقل شارع** (Gravity road) بھی کہا جاتا ہے، ایک ایسا مقام ہے جہاں کی ارد گرد زمین کی ترتیب ایک فریب نظر پیدا کرتی ہے جس میں ڈھلوان ایک چڑھائی کی طرح نظر آتی ہے۔ اسی لیے کوئی بھی بغیر گیئر میں ڈالے ہوئے گاڑی چڑھائی پر اوپر کی سمت جاتی ہوئی معلوم ہوتی ہے۔

مدینہ منورہ کے قریب بھی ایک کشش ثقل پہاڑی مقام ہے جس کا نام **وادی بیضا** ہے لیکن کچھ لوگ اسے وہاں پر گاڑیوں کی بغیر انجن حرکت کرنے پر اسے **وادی جن** بھی کہتے ہیں۔

حوالہ جات
---------

1. ↑  University of California Riverside article on phenomenon
2. ↑  (باكستانين في وادي الجن ) الجاذبية في منتزه البيضاء بالمدينة المنورة )‎ - YouTube

بیرونی روابط
------------

|  |  |
| --- | --- |
|  | ویکی ذخائر پر **کشش ثقل پہاڑی** سے متعلق سمعی و بصری مواد ملاحظہ کریں۔ |



|  |  |
| --- | --- |
|  | ویکی ذخائر پر **کشش ثقل پہاڑی** سے متعلق سمعی و بصری مواد ملاحظہ کریں۔ |
**چامپانیر** (انگریزی: Champaner; ہندی: चांपानेर‎

) ریاست گجرات کے ضلع پنچ محل میں واقع ایک تاریخی قصبہ ہے۔ یہ ضلع کے صدر مقام گودھرا سے 30 میل کی دوری پر واقع پاواگڑھ پہاڑی کی ترائی میں واقع ہے اور کچھ وقت سلطنت گجرات کا صدر مقام بھی رہ چکا ہے۔

**تاریخ**
---------

آٹھویں صدی میں راجا ونراج چاؤلا نے یہ قصبہ بسایا۔ کچھ عرصے بعد بہادر سالار چامپا کے  نام پر اس کا نام چامپانیر رکھ دیا گیا۔ 15ویں صدی میں اس قلعہ پر چوہان راجپوت قوم کا قبضہ ہو گیا۔ 4 دسمبر 1482 میں گجرات کے جواں سال حکمراں محمود بیگڑا نے اس قلعہ پر دھاوا بول دیا۔20 ماہ کی جنگ کے بعد راجا جے سنگھ کو قید کر کے 14 نومبر1484  کو قلعہ پر قبضہ کیا۔اس نے 23 سال قصبے کی تعمیر و توسیع میں لگائے اور اس کا نام محمدآباد رکھا۔ اس کے بعد مغلوں نے پاواگڑھ پہاڑی کے کھلے اور غیر محفوظ علاقے پر بھی قلعہ بنوایا۔ 2004 میں یونیسکو نے یہاں کی قدیم عمارتوں کو عالمی وراثت قرار دیا۔

سلطان محمود نے یہاں 172 ستون اور دو 30 فٹ قد کے مینار والی عظیم الشان جامع مسجد بنوائی۔ اس کے علاوہ یہاں پر شہر کی مسجد، کسٹم ہاؤز، ہرے گنبد والی مسجد، ایک منارہ مسجد، کبوترخانہ، قلعہ، خستہ حال باوامان مسجد وغیرہ تاریخی عمارات تعمیر کیں۔

**سیاحوں کے لیے کشش**
---------------------

جامع مسجد

شہر کی مسجد

ایک منارہ مسجد

ہرے گنبد والی مسجد

قلعہ کا کسٹم ہاؤز

وڈا تالاب کے کنارے کبوترخانہ

باوامان مسجد

قلعہ کی فصیل پر واقع سات کمان

سلطان سکندر شاہ کا مقبرہ

وراست بن جنگل
**چوکسی** (انگریزی: Alertness) ایک ایسی کیفیت ہوتی ہے جس میں فعال توجہ اور پوری مرکوزیت کے ساتھ مشاہدہ کیا جاتا ہے اور فوری طور پر کسی خطرے یا ہنگامی صورت حال سے نمٹا جاتا ہے۔ اس میں کسی امکانی صورت حال کو قبل از وقت بھانپ کر اس پر کار روائی کرنا شامل ہے۔ یہ نفسیات اور علم اجسام کا مشترکہ موضوع ہے۔

چوکسی کی مثالیں
---------------

چوکسی کی مثالیں عام انسانی زندگی اور جانوروں کی زندگی، دونوں میں دیکھی جاتی ہے۔ ہر گھر میں جب دودھ کو گرم کیا جا رہا ہوتا ہے، تب اس پر ابال آتے ہی چولہے کا بند کیا جانا یا دھیمی کیا جانا اسی کی مثال ہے۔ رات کے وقت محلہ در محلہ گشت کر رہے پولیس کے اہل کار اپنی اسی چوکسی کا مظاہرے کرتے ہوئے کئی بار چوروں کسی بڑے سرقے کے بعد یا قاتلوں کو کسی سنگین واردات کے بعد پکڑنے میں کامیاب ہوئے ہیں۔ انسانوں سے ہٹ کر چوکسی کا عنصر جانوروں میں بھی دیکھا گیا ہے۔ گھریلو جانوروں میں بلی جب چوہوں کی بو سونگھتی ہے، تو وہ کافی چوکسی سے بیٹھتی ہے۔ جیسے ہی کوئی چوہا اس کی پکڑ کے دائرے میں آتا ہے، وہ جھپٹ پڑتی ہے۔ جنگل میں شیر بھی جب بھوکا ہوتا ہے، وہ اپنے شکار چانوروں کی تاک میں رہتا ہے، جیسے ہی کوئی جانور اس کی گرفت میں آتا ہے، وہ چھپٹ کر اسے اپنا نوالہ بنا دیتا ہے۔ اسی طرح سے آبی جانور مگر مچھ پانی میں یا اس کے باہر گھنٹوں بے حرکت پڑی رہتی ہے۔ مگر وہ چوکس رہتی ہے اور کہیں سے بھی کوئی جانور اس کی پکڑ میں آتا ہے تو وہ کھا لیتی ہے۔

اسی طرح سے منظم انسانی گروہوں جیسے کہ خاندان، سماج، حکومت وغیرہ میں چوکسی کی کافی اہمیت ہے۔ مثلًا اکثر ادارہ جات آتش فرو آلات نصت کرتے ہیں، جس سے کہ کسی بھی امکانی ناگہانی سے بچاؤں مطلوب ہے۔

اگست 2019ء میں بھارت کی ریاست کرناٹک کے مختلف شہروں اور اہم مقامات میں دہشت گرد حملوں کے اندیشوں سے متعلق انٹلیجنس اطلاعات موصول ہونے کے بعد ریاست بھر میں سخت ترین سکیورٹی چوکسی اختیار کرلی گئی تھی۔ ریاست کے تمام اہم مقامات پر جگہ جگہ بھاری پولیس جمعیت تعینات کرتے ہوئے بڑے پیمانے پر مٹل ڈیٹکٹروں اور سونگھنے والے کتے یا اسنیفر ڈاگ اسکواڈ کی مدد سے تلاشی مہم شروع کردی گئی تھی۔ یہ کسی ناگہانی صورت حال سے نمٹنے کے لیے حکومت کی چوکسی اور کوششوں کی ایک مثال ہے۔

مزید دیکھیے
-----------

* پولیس

حوالہ جات
---------

1. ↑  کرناٹک میں دہشت گرد حملوں کی انٹلیجنس رپورٹ پر سخت چوکسی
**پنڈت کلہن** ایک کشمیری مؤرخ تھے۔ وہ کشمیر کی تاریخ پر مبنی مشہور کتاب راج ترنگنی کے مصنف تھے جو انھوں نے 1148ء اور 1149ء کے وسط میں لکھی۔ ان کی زندگی کے متعلق چند دستیاب معلومات ان کی تحریر سے اخذ شدہ ہیں، جس کے اہم محقق اورل اسٹائن تھے۔

سوانح
-----

گیارہویں صدی کے آخری حصے میں کشمیر پر لوہارا خاندان کے ہرش نام کے ایک راجا کی حکومت تھی۔ راجا ہرش نے گدی پر بیٹھنے کے تھوڑے ہی دنوں کے بعد ظلم کرنا شروع کر دیا۔ کشمیر کی رعایا نے ہرش کے ظلموں سے تنگ آکر بغاوت کر دی۔ یہ بغاوت سات سال تک رہی۔ آخر میں راجا ہرش مارا گیا۔ کلہن کے والد چمپک یا چنپک ہرش کے وزیر اور وفادار تھے۔ راجا کی موت کے وقت کلہن کم سن تھے۔ اس لیے لوگوں کا خیال ہے کہ ان کی پیدائش 1100ء کے لگ بھگ ہوئی۔ راجا کی موت کے ساتھ ہی ایک چمپک کا جیون بھی بدل گیا۔ وہ راج دربار کے کاموں سے الگ ہو گیا۔ ممکن ہے کہ ان کی پیدائش پرہاسپور میں ہوئی ہو۔ ان کے براہمن ذات کے ہندو ہونے کے امکانات زیادہ ہیں، کیونکہ وہ سنسکرت کے ماہر تھے۔ ان کی تصنیف راج ترنگنی کی آٹھ کتابوں کے دیباچہ میں بھگوان شیو کی حمد والے اشعار لکھے ہیں۔ اس کی وجہ یہ ہے کہ ان کے والد بڑے شیو بھکت تھے۔ اس وقت کے کشمیر میں دوسرے ہندوؤں کی طرح وہ بھی بدھ مت کے ساتھ ہمدردی رکھتے تھے اور بودھ بھی ہندوؤں کے ہمدرد تھے۔ یہاں تک کہ موجودہ دور میں بدھ پورنیما (جشن ولادت بدھ) کشمیری براہمنوں کے لیے اہم تہوار ہے اور کلہن سے پہلے ہی ہندو بدھ کو وشنو کا اوتار تسلیم کر چکے تھے۔

حوالہ جات
---------

1. ↑  Identifiants et Référentiels — اخذ شدہ بتاریخ: 12 مئی 2020
2. ↑  Stein, Vol. 1, p. 15.
3. ↑  ہندوستان کی نامور ہستیاں حصہ دوم (ہندی کتاب "بھارت کے گورو حصہ دوم" سے ترجمہ شدہ)، پبلیکیشنز ڈویژن، منسٹر آف انفارمیشن اینڈ براڈ کاسٹنگ گورنمنٹ آف انڈیا، "مدھو اچاریہ" مصنف گارگی گپتا، صفحہ 14
4. ↑  Stein, Vol. 1, pp. 6-9, 15.
5. ↑  Stein, Vol. 1, p. 9.

کتابیات
-------

* مارک اورل اسٹائن (1989) [1900]۔ Kalhana's Rajatarangini: a chronicle of the kings of Kasmir, Volume 1 (دوبارہ پرنٹ شدہ ایڈیشن)۔ موتی لال بنارسی داس۔ ISBN 978-81-208-0369-5۔ اخذ شدہ بتاریخ 11 جولا‎ئی 2011
* مارک اورل اسٹائن (1989) [1900]۔ Kalhana's Rajatarangini: a chronicle of the kings of Kasmir, Volume 2 (دوبارہ پرنٹ شدہ ایڈیشن)۔ موتی لال بنارسی داس۔ ISBN 978-81-208-0370-1۔ اخذ شدہ بتاریخ 10 جولا‎ئی 2011
ایک ڈسپوزابل بے بی ڈائپر کا اندرونی حصہ جسے میں باز مہر بندی کے فیتے اور پاؤ کے تحفظ کا انتظام ہے۔
مختلف قسم کے باہری ڈائپر
**پوتڑا** یا **ڈائپر** (انگریزی: Diaper)، جیسا کہ ریاستہائے متحدہ امریکا اور کینیڈا کی انگریزی میں عمومًا کہا جاتا ہے یا **نیپی** جیسا کہ آسٹریلیا اور برطانیہ اور دیگر مقامات کی انگریزی اور دیگر زباتوں میں کہا جاتا ہے، ایک طرح سے جانگیے کا کام کرتی ہے اور اس کے پہننے والے یا والی کو موقع و بے موقع پیشاب اور پاخانہ سے فارغ ہونے میں مدد کرتی ہے، بجائے اس کے کہ راست طور پر یہ کام بیت الخلاء میں ہو۔ جو بھی فضلات ہوتے ہیں وہ یا تو جذب ہوتے ہیں یا اس کے اندر ہی محفوظ رہتے ہیں۔ جب ڈائپر گیلے ہوتے ہیں یا ان فاسد مادہ جمع ہوتا ہے، تو انھیں بدلنے کی ضرورت پڑ سکتی ہے۔ چوں کہ ڈائپر کا استعمال عمومًا بہت ہی چھوٹے بچوں کے لیے کیا جاتا ہے، یہ بدلنے کا کام یا تو بچوں کے والدین یا کوئی اور ان کا دیکھنے والا کرتا ہے۔ اگر فوری طور پر یا فراغت کی کچھ دیر بعد نہ بدلا جائے تو جِلد کے مسائل پیدا ہو سکتے، حاص طور پر اس جگہ کے لیے جہاں جس پر ڈائپر پہنی گئی تھی۔

ڈائپر کپڑے سے یا کوئی آسانی استعمال کے بعد پھینکے والی شے سے تیار کیا جاتا ہے۔

ریشز کا خطرہ
------------

بچوں کی جلد بے حد حساس ہوتی ہے لہذااگر بچوں کا ڈائپر وقت پر تبدیل نہ کیا جائے تو ان کی جلد پر سرخ دھبے اور لکیریں پڑ جاتی ہیں اور سوزش ہو جاتی ہے۔ اگر یہ ریشز بڑھ جائیں تو ان میں جلن اور خارش بچوں کو تکلیف میں مبتلا کر دیتی ہے۔ ڈائپر پہنانے میں تھوڑی سی احتیاط بچوں کو اس پریشانی سے بچا سکتی ہے ۔ اس کے لیے بچوں کو زیادہ دیر تک ایک ہی ڈائپر میں نہیں رہنے دینا چاہیے۔ ہر 3 سے 4 گھنٹے بعد ڈائپر ضرور تبدیل کرنا چاہیے۔ نیز ڈائپر صحیح سائز، معیار اور معروف کمپنی کے ہی بچوں کو مناسب آرام پہنچاتے ہیں۔

مزید دیکھیے
-----------

* بچوں کی صحت

حوالہ جات
---------

1. ↑  اپنے بچے کو ڈائپر ریشز سے محفوظ رکھیں
ہائیڈروجن کے تین ہم جا
**ہم جا** (isotope) کسی عنصر کے مختلف انواع کو کہا جاتا ہے جن کا جوہری نمبر ایک مگر جوہری کمیت مختلف ہوتی ہے۔ چونکہ کسی جوہر کے مختلف ہم جا مختلف جوہری اوزان رکھنے کے باوجود دوری جدول (periodic table) میں ایک ہی مقام پر رکھے جاتے ہیں اس لیے ان کو **ہم جا** کہا جاتا ہے۔ انگریزی میں یہ لفظ 1913ء سے استعمال میں آیا ہے جو یونانی زبان کے دو الفاظ کا مرکب ہے، isos (یکساں / ہم) اور topos (مقام/جگہ/جا)۔

تسمیہ
-----

ہم جا دراصل فارسی کے الفاظ ہیں۔ "ہم" کہتے ہیں یکساں یا ایک جیسا اور "جا" دراصل جائے کا متغیر ہے اور اِس کے معنی ہیں جگہ، ہم جا کا مطلب ہے یکساں جگہ۔ چونکہ یہاں یہ اسم صفت کی حالت میں ہے لہٰذا اِس سے مراد ایسی چیزیں ہیں جن کی جگہ یکساں ہوں۔

وضاحت
-----

ایک ایٹم یا جوہر کا جوہری عدد (atomic number) تو ایک ہی ہوتا ہے لیکن بعض اوقات اس کا کمیتی عدد (mass number) مختلف ہوتا ہے۔ جس کو اس جوہر کا ہم جا کہتے ہیں، جبکہ اس مظہر کو ہمجائیت (isotopy) کہتے ہیں۔ ایسا تب ہوتا ہے جب ایک ہی عنصر کے جواہر میں مرکزے (نیوکلیئس) میں موجود بے بار کے برقيوں یعنی متعادلوں ( نیوٹرانز، واحد متعادلہ / نیوٹرون) کی تعداد بدلتی ہے۔ مثلا آبگر کے تین ہم جا ہیں۔ جن کے نام پروٹئیم، ڈوریٹئیم اور ٹریٹئم ہیں۔ اس کے علاوہ بھی قدرتی طور پر تقریباًًً ہر عنصر کے ایک سے زیادہ ہم جا ہوتے ہیں۔

مزید دیکھیے
-----------

* جوہر
* ذرات کی فہرست
* کیمیائی عناصر
چینی اساطیر (中國神話 Pinyin: Zhōngguó shénhuà) وہ دیومالائی اور لوک داستانیں جو ازمنہ قدیم سے قصہ گو زبانی بیان کرتے رہے اور جو سینہ بہ سینہ منتقل ہوتی رہیں بشمول ان ادبی کہانیوں کے جنہیں مختلف نوشتہ جات اور کتب میں لکھا گیا اس خطہ زمین کے فسوں خیز قصے بیان کرتی ہیں جسے ہم آج چین کے نام سے جانتے ہیں۔چینی اساطیر مختلف النوع ثقافتی اور علاقائی داستانوں پر مشتمل ہیں۔ ان میں قوم ہان اور دیگ اقوام کے قصے شامل ہیں۔ جن میں سے کچھ کو چینی ادبی ادارے نے بھی چُنا ہے۔

تاریخ
-----

مورخین کے مطابق ان اساطیر کا زمانہ ابتدا میلاد مسیح سے بھی بارہ سو برس قبل کا ہے۔اور ان کے باقاعدہ سینہ بہ سینہ نسل در نسل انتقال کو لگ بھگ ایک ہزار برس بیت چکے ہیں جس کے دوران قصہ گو انھیں زبانی بیان کرتے رہے۔اس زمانے میں ان اساطیر کو لکھا بھی گیا اور اس سلسلے کی سب سے پہلی کتاب چان ہائی کینگ کی بتائی جاتی ہے۔

اس بنیاد پر چینی اساطیر کی جو اساس واضح ہوتی ہے وہ زبانی قصہ گوئی، ناٹک اور قدیم نظمیہ داستانیں ہیں۔لیکن اسی کے ساتھ ہی کچھ مکتوب نظمیں اور ناول مثلاً ہی یان (Hei'an Zhuan) ژوان کا ناول حماسہ تاریکی (Epic of Darkness)بھی دستیاب ہوتے ہیں۔حماسہ تاریکی میں چند قدیم روایتی کرداروں کو نظم کیا گیا ہے۔اس مجموعے میں چین کی ایک خاص قوم ہان جو صوبہ هوبئی میں کوہ شن نونگ جیا Shennongjia کے اطراف میں آباد ہے ، کے کرداروں اور واقعات کو خصوصا بیان کیا گیا ہے۔اس میں پانگو Pangu کی ولادت اور زمانہ تدوین تک کے روایتی اور اساطیری واقعات کو انتہائی تفصیل سے بیان کیا گیا ہے۔

اساطیر اور مذہب
---------------

چینی اساطیر اور مذاہب جیسے کنفیوشس ازم، تاؤ ازم اور بدھ ازم میں بہت وسیع تعامل ہے۔

اساطیر اور فلسفہ
----------------

اساطیر حقیقی فلسفیانہ نظریات و ماخذات سے ممتاز ہوتی ہیں۔تفاصیل و تفاسیر وُو ژنگ Wu Xing روایات کا حصہ نہیں لیکن پانچ عناصر پر ایقان کا عقیدہ داستانوں میں نظر آسکتا ہے۔

حوالہ جات
---------

1. ↑  (Yang, 4)
2. ↑  مشارکت کنندگان ویکی‌پدیای انگلیسی، بازبینی در 21 ژوئن 2010
3. ↑  ویکی پیڈیا انگریزی
4. ↑  ویکی پیڈیا انگریزی
**پی ایم کیئرز فنڈ** (انگریزی: PM CARES Fund) در حقیقت **پرائم منسٹرز ایسیسٹنس اینڈ ریلیف اِن ایمرجنسی سیچوئیشنز فنڈ** یا **وزیر اعظم کا ہنگامی حالات میں امداد و راحت چندہ** کا مخفف ہے۔ اس کی تخلیق 27 مارچ 2020ء کو ہوئی۔ اس کا مقصد ملک میں تیزی سے ابھر رہی کووڈ 19 کی عالمی وبا کا مقابلہ کرنا اور مصیبت زدہ عوام کو راحت پہنچانا، وبا کو روکنا، اس طرح کی مستقبل کی وباؤں کا مقابلہ کرنا تھا۔ حالاں کہ چندے کی دستاویز سازی عوام کے آگے نہیں رکھی گئی، حکومت ہند نے بیان دیا ہے کہ ملک کے وزیر اعظم نریندر مودی اس کے چندے کے صدر نشین ہیں اور اس کے ٹرسٹیوں میں وزیر دفاع راجناتھ سنگھ، وزیر داخلہ امیت شاہ اور وزیر خزانہ نرملا سیتا رمن ہیں۔

اس الگ سے تخلیق کردہ چندے سے متعلق حزب اختلاف کی جماعتوں نے کئی سوالات پیش کیے ہیں کہ اس کی ضرورت کیا ہے جب کہ پرائم منسٹرز نیشنل ریلیف فنڈ پہلے سے موجود ہے جو آفات سماوی اور ہنگامی حالات کے لیے چندے جمع بھی کرتا ہے اور خرچ بھی کرتا ہے۔ چندے سے متعلق ایک معلومات طلبی کی درخواست پر پی ایم کیئرز فنڈ کے ذمے داروں نے وضاحت کی وہ ایک عوامی ادارہ نہیں ہے اور اس طرح وہ حق معلومات قانون کے دائرے میں نہیں آتا۔ پی ایم کیئرز فنڈ کی کار کردگی کو کئی گوشوں سے تنقید کا نشانہ بنایا گیا کیوں کہ اس کی مدد سے جاری کردہ طبی امدادی مواد ناقص پایا گیا۔ مئی 2021ء میں ممبئی ہائی کورٹ نے از خود ریاست مہاراشٹر میں کووڈ 19 کے پیش نظر فنڈ کے تحت فراہم کیے گئے 150 میں سے 113 ناقص وینٹی لیٹروں کے معاملے پر اپنی تشویش ظاہر کی۔ اس کے مرکزی حکومت نے اپنے دفاع میں کہا کہ یہ آلات میک ان انڈیا کے تحت بنائے گئے ہیں نا کہ پی ایم کیئرز فنڈ اور اس بارے میں کوئی تحریری شکایت موصول نہیں ہوئی۔ عدالت نے متاسفانہ انداز میں نوٹ کیا کہ ایک سنگین خامی کو درست کرنے کی بجائے حلفنامہ وینٹی لیٹر ساز کا دفاع کر رہا ہے۔ فنڈ کی راز داری کو لے کر بھی عوام میں کافی تشویش پائی جاتی ہے۔ اسی وجہ سے جب آسٹریلوی تیز رفتار گیند باز پیٹ کیومنز (Pat Cummins) نے اپنے ٹویٹر کھاتے سے یہ اعلان کیا کہ وہ بھارت کے پی ایم کیئرز فنڈ کو $50,000 دے رہا ہے، تب ملک کے ٹویٹر صارفین نے جہاں کرکٹ کھلاڑی کے جذبۂ انسانی ہمدردی کو سراہا، وہیں اس چندے میں رقم کے دیے جانے پر تشویش کا اظہار کیا کیوں کہ چندے کا کوئی احتسابی نظام (آڈٹ سسٹم) موجود نہیں ہے۔

مزید دیکھیے
-----------

* بھارت میں کورونا وائرس کی وبا

حوالہ جات
---------

1. ↑  Divyanshu Dutta Roy (مدیر)۔ "PM Modi Announces New COVID-19 Fund, Gets Rs 25 Crore From Akshay Kumar"۔ NDTV۔ اخذ شدہ بتاریخ 29 مارچ 2020
2. ↑  "People urged to donate generously in PM CARES fund; PM Modi says every contribution matters"۔ newsonair.com۔ 29 مارچ 2020 میں اصل سے آرکائیو شدہ۔ اخذ شدہ بتاریخ 29 مارچ 2020  الوسيط `|url-status=` تم تجاهله (معاونت)
3. ↑  "PM Narendra Modi announces PM-CARES fund to fight coronavirus outbreak"۔ Business Standard India۔ PTI۔ 2020-03-29۔ اخذ شدہ بتاریخ 29 مارچ 2020 
[*مردہ ربط*]
4. ↑  PM-CARES Fund 'Not a Public Authority', Doesn't Fall Under RTI Act: PMO
5. ↑  Coronavirus: Bombay HC raps Centre for defending faulty ventilators under PM CARES
6. ↑  "Oh No! Not PM Care Funds" Here's how twitter users reacted to Pat Cummins' PM Cares Funds donation
**ہوبارٹ ہریکینز** ایک آسٹریلوی پیشہ ور مردوں کی ٹی 20 فرنچائز کرکٹ ٹیم ہے جو تسمانیہ، آسٹریلیا میں واقع ہے۔ وہ آسٹریلیا کے گھریلو ٹی 20 کرکٹ مقابلے میں حصہ لیتے ہیں جسے بگ بیش لیگ کہا جاتا ہے، جو ایک ایسی لیگ ہے جہاں بہت سے بین الاقوامی کھلاڑی حصہ لیتے ہیں۔ ان کی ٹیم ہوبارٹ کی نمائندگی کرتی ہے۔ ہریکینز اپنے زیادہ تر ہوم میچ بلنڈسٹون ایرینا میں کھیلتے ہیں،  اضافی ہوم میچز لانسسٹن میں یونیورسٹی آف تسمانیہ اسٹیڈیم میں ہوتے ہیں۔ سمندری طوفان جامنی رنگ کی کرکٹ یونیفارم پہنتے ہیں۔

### تاریخ

 پرتھ سکارچرز 2011ء میں #TheFurnace پر ہوبارٹ ہریکینز کا مقابلہ کر رہے ہیں
ہوبارٹ ہریکینز کے افتتاحی کوچ ایلسٹر ڈی ونٹر تھے  اور ان کے افتتاحی کپتان ٹم پین تھے۔ ہوبارٹ ہریکینز نے 2011/12ء میں بگ بیش لیگ کے افتتاحی سیزن کا ایک روشن آغاز کیا، پرتھ سکارچرز کے خلاف WACA گراؤنڈ میں اپنا پہلا کھیل جیت کر تیز گیند باز بین ہلفن ہاس کی کارکردگی کے ساتھ سکارچرز کو 109 پر آؤٹ کرنے سے پہلے 140 رنز بنائے جس کے نتیجے میں میلبورن کرکٹ گراؤنڈ میں سالانہ باکسنگ ڈے ٹیسٹ کے لیے ان کا انتخاب ہوا۔ ہریکینز کے دوسرے میچ میں ان کا سامنا فیورٹ فیورٹ سڈنی سکسرز سے ہوا اس سے پہلے ہوبارٹ کے بیلریو اوول میں سکسرز کو 42 رنز سے شکست ہوئی۔ رانا نوید الحسن بگ بیش لیگ 2011–12 میں سب سے زیادہ وکٹ لینے والے بولر تھے جنھوں نے ہریکینز کے لیے 15 وکٹیں حاصل کیں۔

حوالہ جات
---------

1. ↑  "Ground History, Cricket Tasmania"۔ Cricket Tasmania۔ 19 اکتوبر 2014 میں اصل سے آرکائیو شدہ۔ اخذ شدہ بتاریخ 12 اکتوبر 2013  تحقق من التاريخ في: `|access-date=, |archive-date=` (معاونت)
2. ↑  "New Twenty20 Big Bash league to feature teams in pink, orange and purple as tradition is abandoned"۔ Fox Sports (Australia)۔ 6 اپریل 2011۔ اخذ شدہ بتاریخ 22 اپریل 2011  تحقق من التاريخ في: `|access-date=, |date=` (معاونت)
3. ↑  Allister de Winter coach of Hobart Hurricanes
4. ↑  "Archived copy"۔ 1 جولائی 2012 میں اصل سے آرکائیو شدہ۔ اخذ شدہ بتاریخ 18 فروری 2012  تحقق من التاريخ في: `|access-date=, |archive-date=` (معاونت)
فاٹا سے مغالطہ نہ کھائیں۔
**پاٹا** یا **صوبائی منتظم شدہ قبائلی علاقہ جات** (Provincially Administered Tribal Areas - PATA) یہ پاکستان کے چند علاقے ہیں جو صوبہ پختونخوا اور بلوچستان کے زیریں انتظام تھے، 1970ء کے لگ بگ ان علاقوں کی قبائلی حیثیت ختم کرکے ان کو صوبوں میں ضم کر دیا گیا۔ یہ پہلے پاکستان کی نوابی ریاستیں تھیں اور بعد میں پاٹا بن گئیں اور یہ تمام علاقے آج پاکستان کے ضلعے ہیں۔

خیبرپختونخوا کا پاٹا
--------------------

صوبہ خیبر پختونخوا کا پاٹا
خیبر پختونخوا کے پاٹا میں یہ علاقے شامل تھے:

* ضلع چترال (سابقہ ریاست چترال)
* دیر بالا (سابقہ دیر (نوابی ریاست))
* ضلع دیر زیریں (سابقہ دیر (نوابی ریاست))
* ضلع سوات (سابقہ ریاست سوات بشمول کالام)
* ضلع بونیر
* ضلع شانگلہ
* ضلع کوہستان
* ضلع تور غر ضلع
* ضلع مالاکنڈ اور ملحقہقبائلی علاقہ جات ضلع مانسہرہ (بٹگرام, تحصیل الائی ) اور سابقہ ریاست امب

بلوچستان کا پاٹا
----------------

صوبہ بلوچستان کا پاٹا
بلوچستان کے پاٹا میں یہ علاقے شامل تھے:

* ضلع ژوب
* ضلع قلعہ سیف اللہ
* ضلع موسیٰ خیل
* ضلع شیرانی
* ضلع لورالائی
* ضلع بارخان
* ضلع کوہلو
* ضلع ڈیرہ بگٹی
* دالبندین تحصیل ضلع چاغی

پاٹا اور فاٹا میں فرق
---------------------

یاد رکھیے اکثر لوگ پاٹا اور فاٹا میں فرق نہیں کرتے، پر فاٹا اور پاٹا بالکل دو مختلف جگہوں کو کہا جاتا ہے۔ پاٹا (صوبائی منتظم شدہ علاقے) وہ علاقے ہیں جو 1995 سے پہلے صوبوں کے زیر انتظام تھے اور بعد میں پھر ان کو باقاعدہ ضلعوں کے حیثیت ملی۔ اور فاٹا (وفاقی منتظم شدہ علاقے) وہ علاقے ہیں جو وفاقی حکومت کے زیریں انتظام ہیں اور یہ کسی صوبے کا حصہ نہیں بلکہ اپنا الگ حیثیت رکھتی ہیں۔

مزید دیکھیے
-----------

* فاٹا
**پربھا راؤ** (4 مارچ 1935ء - 26 اپریل 2010ء) ایک بھارتی سیاست دان اور جب ان کا انتقال ہوا اس وقت بھارت کی ریاست راجستھان کی گورنر تھیں۔ 25 جنوری 2010ء کو شملہ میں ارمیلا سنگھ کے چارج سنبھالنے کے بعد انھیں ہماچل پردیش کے گورنر سے تبدیل کر کے راجستھان کی گورنر کے طور پر مقرر کیا گیا تھا۔  ابتدائی طور پر راجستھان کے سابق گورنر ایس کے سنگھ کی موت کے بعد انھیں ہماچل پردیش کے گورنر کا عہدہ سنبھالنے کے ساتھ راجستھان کی گورنر کا اضافی عہدہ بھی ملا۔  وہ 19 جولائی 2008ء سے ہماچل پردیش کی گورنر تھیں۔ وہ مہاراشٹر پردیش کانگریس کمیٹی کی سابق صدر تھیں۔ ان کا تعلق وردھا سے ہے۔ ان کا ایک بھائی ہے جس کا نام ارون واسو ہے۔

وہ 13ویں لوک سبھا میں رکن پارلیمان تھیں اور مہاراشٹر کے وردھا (لوک سبھا حلقہ) سے منتخب ہوئیں۔ وہ پہلی بار پلگاؤں سے 1972ء میں مہاراشٹر قانون ساز اسمبلی کے لیے منتخب ہوئیں۔

وہ ایک سابق ایتھلیٹ تھیں اور انھوں نے لمبی چھلانگ، اونچی چھلانگ، رکاوٹوں، ڈسکس تھرو اور دوڑ میں مہاراشٹر کی نمائندگی کی تھی۔ وہ ایک موسیقار ہ بھی تھیں اور انھوں نے سیاست اور موسیقی میں ماسٹر کی ڈگری حاصل کی۔

راؤ کا انتقال 26 اپریل 2010ء کو نئی دہلی کے جودھ پور ہاؤس میں دل کا دورہ پڑنے سے ہوا۔ وہ راجستھان کی لگاتار دوسری گورنر بن گئیں اور عہدے کے دوران میں انتقال کر گئیں۔

سیاست
-----

راؤ 13ویں لوک سبھا میں رکن پارلیمان تھیں اور مہاراشٹر کے وردھا (لوک سبھا حلقہ) سے منتخب ہوئیں۔ وہ پہلی بار پلگاؤں سے 1972ء میں مہاراشٹر قانون ساز اسمبلی کے لیے منتخب ہوئیں۔مہارشٹر سے 1972ء تا 1978ء تک ایم ایل اے رہیں، پھر 2 دسمبر 2009 تا 26 اپریل 2010 تک راجستھان کی گورنر اور اس کے بعد 19 جولائی 2008 تا 24 جنوری 2010 تک ہماچل پردیش کی سولہویں گورنر بنیں۔ 26 اپریل 2010ء کو دل کا دورہ پڑنے سے جب ان کی وفات ہوئی تو ان کی جگہ شیوراج پاٹیل گورنر بنے۔

وفات
----

26 اپریل 2010ء 75 سال کی عمر میں دل کا دورہ پڑنے سے ان کی وفات ہوئی۔

حوالہ جات
---------

1. ↑
2. ↑  "President appoints Governors"۔ Press Information Bureau, New Delhi Press release dated 16 جنوری 2010۔ اخذ شدہ بتاریخ 22 اکتوبر 2013  تحقق من التاريخ في: `|access-date=` (معاونت)
3. ↑  "GOVERNOR OF HIMACHAL PRADESH GETS ADDITIONAL CHARGE OF RAJASTHAN"۔ Rashtrapati Bhavan, New Delhi Press Release Dated۔ 2009-12-02۔ اخذ شدہ بتاریخ 22 اکتوبر 2013  تحقق من التاريخ في: `|access-date=` (معاونت)
4. ↑  Rajasthan Governor Prabha Rau passes away[*مردہ ربط*] *The Hindu*
کورونا وائرس سے متعلق تنبیہ کرنے والے ایک موبائل فون ایپ کا اسکرین شاٹ
**کووڈ 19 ایپ** (انگریزی: COVID-19 apps) دنیا بھر میں پھیلی موبائل سافٹ ویئر ایپوں کو کہا جاتا ہے جو کورونا وائرس کی عالمی وبا سے مقابلہ کرنے کے لیے استعمال کیا جاتا ہے، یعنی وہ طریقۂ کار جس سے ان لوگوں ("رابطوں"/ "کانٹیکٹس") کا پتہ چلا جا سکے جن کے ساتھ ایک متاثرہ شخص مل چکا ہے اور کچھ وقت گزار چکا ہے۔

ایسی کئی ایپ موجود میں آ چکی ہیں یا تجویز کی جا چکی ہیں، جن میں سے کچھ کو چند جغرافیائی خطوں میں حکومت کی تائید بھی حاصل ہے۔ ایسے کئی فریم ورک تیار کیے جا چکے ہیں جن سے رابطوں ڈھونڈا جا سکے۔ ان ایپوں کو لے نجی زندگی کے احترام کے خدشات کو بھی ہوا ملی ہے، خصوصًا اس بات لے کر اس سے ایب صارفین کے جغرافیائی محل وقوع پر مرکوزیت ہے۔

اس معاملے میں کم تر نجی معاملوں پر اثر انداز متبادلات بھی موجود ہے جن میں بلو ٹوتھ سگنلوں کا استعمال شامل ہے تاکہ ایک صارف سے دوسری صارف کی دوری کا ان دونوں کے سیل فونوں کی مدد سے جائزہ لیا جا سکے۔ 10 اپریل 2020ء کو گوگل اور ایپل نے متحدہ طور پر اعلان کیا کہ وہ ایسی بلو ٹوتھ پر مبنی ایپوں کو سیدھے اپنے اپنے اینڈروئیڈ اور آئی او ایس نظاموں سے جوڑ رہے ہیں۔ بھارت میں کووڈ 19 کے پھیلاؤ پر گرفت رکھنے کے لیے آروگیا سیتو متعارف کیا گیا، جو سب سے تیزی سے پھیلنے والی ایپ ہے۔ یہ 50 ملین صارفین کے ساتھ پوکے مان گو کو مات دیتے ہوئے محض 13 دن میں کافی آگے نکل گئی۔

مزید دیکھیے
-----------

* کورونا وائرس

حوالہ جات
---------
**ہیرابائی بڑودکر** (پیدائش: 30 مئی 1905ء– وفات: 20 نومبر 1989ء) کیرانہ گھرانہ سے تعلق رکھنے والی ہندوستانی کلاسیکی گلوکارہ تھی۔ ہیرابائی استاد عبدالوحید خان کی شاگرد تھی۔

ابتدائی زندگی
-------------

ہیرابائی کی پیدائش بمقام مراج میں 30 مئی 1905ء کو ہوئی۔ اُس کا اصل نام چمپاکلی تھا۔ ہیرابائی کے والد استاد عبد الکریم خان اور والدہ تارابائی مانے تھی۔ تارابائی مانے کے والد سردار ماروتی راؤ مانے تھا جو ریاست وڈودرا کی راج ماتا کا بھائی تھا۔ انیسویں صدی عیسوی کے ابتدائی عشروں میں استاد عبدالکریم خان ریاست وڈودرا کے شاہی موسیقار و گلوکار تھے، جہاں وہ تارابائی کو موسیقی سکھاتے تھے۔ دونوں کے مابین سلسلہ محبت کی شروعات ہوئی لیکن تارابائی کے خاندان والے اِس رشتے سے ناراض ہو گئے اور تارابائی اور استاد عبدالکریم خان نے ریاست وڈودرا چھوڑ دی اور ممبئی آ گئے۔ اِس دوران میں عبدالکریم خان کے بھائی استاد عبد الحق خان بھی اُن کے ہمراہ ممبئی آ گئے تھے۔

ہیرابائی کے والد استاد عبدالکریم خان

موسیقی
------

ہیرابائی اور اُس کے بھائی سریش بھاؤ مانے نے موسیقی کی ابتدائی تعلیم استاد عبدالوحید خان سے حاصل کی۔ بعد ازاں اپنے خالص کلاسیکی موسیقی کی تعلیم والد عبدالکریم خان سے حاصل کی جو کیرانہ گھرانہ سے تعلق رکھتے تھے۔ 1922ء میں جب استاد عبدالکریم خان نے ممبئی میں اپنی ایک کمپنی قائم کی جس میں موسیقی کی تعلیم اور موسیقی کے اسرار و روموز سکھائے جاتے تھے۔ اِس کمپنی میں ہیرابائی بھی موسیقی سیکھتی رہی۔ غالباً 1920ء یا 1921ء میں ہیرابائی نے پہلی بار عوامی سطح پر کیسربائی کیرکر کے زیر اثر 15 سال کی عمر میں گایا۔ ہیرا بائی نے گانے میں خیال، ٹھمری، غزل اور بھجن کو اختیار کیا جو جنوبی ہند میں اُس وقت مشہور ترین اصنافِ موسیقی سمجھی جاتی تھیں۔ بھارت میں ہیرابائی پہلی خاتون گلوکارہ تھی جس کی تقاریبِ موسیقی کی خاطر ٹکٹ فروخت ہوئے۔ ہندوستان میں کیرانہ گھرانہ کی مقبولیت کو ہیرابائی نے مزید ترقی دی۔ ہیرابائی نے مختلف فلموں میں بھی کام کیا جن میں سورن مندر، جانابائی اور میونسپلٹی شامل ہیں۔ نوتن سنگیت ودیالہ میں ہیرابائی نے موسیقی کی تعلیم دینا شروع کی جس کے باعث اُسے گن ہیرا کا خطاب دیا گیا۔ ہیرابائی کی موسیقی اُس کی ابتدائی زندگی میں ہی ریکارڈ کی جانے لگی تھی۔ عاجزی و انکسار اور سچ بولنے کی خوبیاں ہیرابائی کی زندگی میں بدرجہ اُتم موجود رہیں۔ ہیرابائی نے اپنی بہن سرسوتی رانے کے ساتھ ہمیشہ گایا۔

اعزازات
-------

ہیرابائی کی موسیقی و گلوکاری کے عوض اُسے 1965ء میں سنگیت ناٹک اکیڈمی ایوارڈ سے نوازا گیا جبکہ 1970ء میں بھارت کے تیسرے بڑے شہری اعزاز پدم بھوشن سے نوازا گیا۔ ہیرابائی کو تقسیم ہند 1947ء کے موقع پر 15 اگست 1947ء کو لال قلعہ، دہلی میں بھارت کے قومی ترانہ بندے ماترم کے گانے کے لیے منتخب کیا گیا تھا۔ 1953ء میں بھارت کے افریقائی ممالک کا دورہ کرنے والے وفد میں شامل رہی۔

وفات
----

20 نومبر 1989ء کو 84 سال کی عمر میں ہیرابائی کا ممبئی میں انتقال ہوا۔

مزید دیکھیے
-----------

* عبدالکریم خان
* استاد عبدالوحید خان
* سنگیت ناٹک اکیڈمی ایوارڈ
* پدم بھوشن
* سرسوتی رانے

حوالہ جات
---------

1. ↑
2. 1 2
3. 1 2
4. 1 2
5. ↑
6. ↑
7. ↑  Wade, Bonnie C. (1994)۔ "Saraswati+Rane"+-inpublisher:icon&cd=2#v=onepage&q="Saraswati%20Rane"%20-inpublisher:icon&f=false *Khyāl: creativity within North India's classical music tradition*۔ Cambridge University Press Archive. p. 196.
**پریس ٹرسٹ آف انڈیا** (**پی ٹی آئی**) بھارت کی سب سے بڑی خبر رساں ایجنسی ہے۔ اس کا ہیڈ کوارٹر نئی دہلی میں ہے۔ یہ تقریباً پانچ سو سے زائد اخبارات کے لیے بِلا منافع مدد کرتا ہے۔ 22 جنوری 2016ء تک اس کے فل ٹائم ملازمین کی تعداد ایک ہزار سے زائد تھی۔ ملک میں اس کے ضلعی صدر دفاتر میں 400 صحافی اور 500 پارٹ ٹائم نامہ نگار کی ملازمت یے۔ اس کے کچھ نامہ نگار دنیا بھر کے کلاں دار الحکومتوں اور اہم کاروباری مراکز میں بھی ہیں۔ سنہ 1947ء میں ہندوستان کی آزادی کے بعد روئٹرز سے ایسوسی ایٹیڈ پریس آف انڈیا کی کارروائیوں کو سنبھال لیا تھا۔ یہ انگریزی اور ہندی دونوں میں علاقے کی معلومات اور خبریں فراہم کرتا ہے۔ اس کا کارپوریٹ آفس سنسد مارگ، نئی دہلی اور رجسٹرڈ آفس ڈی این روڈ ممبئی میں واقع ہے۔

سنہ 1976ء میں حکومت بھارت نے ہنگامی صورت حال کا اعلان کیا اور پریس ٹرسٹ آف انڈیا کو بھارت کی دیگر تین خبر رسان ایجنسیوں، انگریزی زبان کے یونائیٹیڈ نیوز آف انڈیا، کثیر اللسانی ہندوستان سماچار اور سماچار بھارتی کے ساتھ ضم کروا دیا۔ لیکن سنہ 1978ء میں ایجنسیوں کو علیحدگی کی اجازت مل گئی۔

عمومی جائزہ
-----------

نئی دہلی، بھارت میں پی ٹی آئی کی عمارت
یہ کچھ دوسری خبر رساں ایجنسیوں کے ساتھ معلومات ایکسچینج کرتا ہے، جس میں سے 100 خبر رساں ایجنسیاں بھارت سے باہر ہیں، جیسے کہ ایسوسی ایٹیڈ پریس، ایجنس فرانس پریس، دی نیو یارک ٹائمز اور بلومبرگ ایل پیـ پریس ٹرسٹ آف انڈیا کے اہم استعمال کنندگان میں دی ہندو، ٹائمز آف انڈیا، انڈین ایکسپریس، ہندوستان ٹائمز، دی اسٹیٹس مین، دی ٹریبیون، آل انڈیا ریڈیو اور دوردرشن شامل ہیں۔ پریس ٹرسٹ آف انڈیا کے بینکاک، بیجنگ، کولمبو، دوبئی، اسلام آباد، کوالا لمپور، ماسکو، نیو یارک سٹی اور واشنگٹن ڈی سی میں دفاتر ہیں۔

پریس ٹرسٹ آف انڈیا جنوبی ایشیا میں واحد خبر رساں ادارہ ہے جس کا اپنا خود مواصلاتی سیارچہ ہے۔

اس کے موجودہ چیئر مین این روی ہیں۔

حوالہ جات
---------

1. ↑  Embassy of India (Moscow) – NEWS AGENCIES آرکائیو شدہ 2009-06-05 بذریعہ وے بیک مشین
2. ↑  ملازمین فل ٹائم۔ "Employee details of PTI"۔ اپُلائیز پروویڈینٹ فنڈ آرگنائزیشن۔ 31 جنوری 2014 میں اصل سے آرکائیو شدہ۔ اخذ شدہ بتاریخ 1 فروری 2014  تحقق من التاريخ في: `|access-date=, |archive-date=` (معاونت)
3. 1 2  Press Trust of India (PTI) (news agency) – Britannica Online Encyclopedia
4. ↑  Press Trust of India۔ "Overview of PTU"۔ پریس ٹرسٹ آف انڈیا۔ 06 جنوری 2019 میں اصل سے آرکائیو شدہ۔ اخذ شدہ بتاریخ 1 فروری 2014  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
5. ↑  About PTI، Press Trust of India, retrieved 14 مارچ 2017.
6. ↑  News Agencies: Their Structure and Operation (PDF)، یونیسکو، 1953، صفحہ: 16–18
7. ↑  Press Trust of India
8. ↑  "N. Ravi, former Editor-in-Chief of The Hindu, elected PTI chairman"۔ دی ہندو۔ 29 ستمبر 2018۔ 06 جنوری 2019 میں اصل سے آرکائیو شدہ۔ اخذ شدہ بتاریخ 25 نومبر 2018  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
**کم میعادی حافظہ** (انگریزی: Short-term memory) جسے کبھی کبھار **ابتدائی حافظہ** (انگریزی: Primary memory) اور **فعال حافظہ** (انگریزی: Active memory) بھی کہا جاتا ہے، ایک صلاحیت ہے جس کے ذریعے دماغ میں موجود مختصر معلومات کو بغیر کسی رد و بدل کے فوری دست یاب حالت میں کم وقت کے لیے محفوظ کیا جا سکتا ہے۔ کم میعادی حافظہ کی ایک مثال کسی کے دماغ میں اس فون نمبر کا تھوڑی سے دیر کے لیے یاد رکھنا ہے جس پر کہ ابھی ابھی بات کی گئی تھی۔ کم میعادی حافظے کا دورانیہ (جب کہ بہ طور خاص کسی بات کو دماغ میں محفوظ رکھنے کی دانستہ کوشش نہ کی گئی ہو)، چند سیکنڈوں پر مشتمل ہے۔ ایک عام طور سے حوالہ دی جانے والی صلاحیت جادوئی ہندسہ سات، جمع یا منہا دو ہے (جسے اکثر میلر کا قانون بھی کہا جاتا ہے)، باوجود اس کہ میلر نے خود یہ بیان کیا ہے کہ عدد کا مقصد "لطیفے سے کچھ زیادہ" (میلر، 1989ء، صفحہ 401) کا ارادہ تھا اور کوآن (2001ء) نے ایک اور زیادہ حقیقت پسندانہ عدد 4±1 اکائیاں پیش کر چکا ہے۔ اس کے بر عکس طویل میعادی حافظہ معلومات کو غیر معینہ حد تک تک محفوظ رکھ سکتا ہے۔

کم میعادی حافظے کو کار گزار حافظے ممتاز کیا جا سکتا ہے، جو ان ڈھانچوں اور طریقوں کا نام ہے جو عارضی طور پر معلومات کو محفوظ رکھتا ہے اور ان میں رد و بدل بھی کر سکتا ہے۔

علامات
------

کم میعادی حافظے کی علامات میں مختصر مدت کے بعد حافظے سے کسی بات کا غائب ہونا، بات چیت اور سننے سمجھنے میں رکاوٹ آنا، مرکوزیت کی صلاحیت کا نہ ہونا، توجیہ اور فیصلہ سازی کی کمی اور کبھی بصارت کی تفہیم میں مسائل کا رو نما ہونا ہے۔

تعمیلی صورتیں
-------------

کسی سادہ الجبرائی مسئلے کو سلجھانے کے لیے بصارت کے ایک حصے کو کام میں لایا جاتا ہے— تاکہ علامات کا صحیح استعمال ہو — اور دماغ کے حصوں کو حساب کرنے اور کم میعادی حافظے میں مشغول کیا جاتا ہے۔

وسعت کی گنجائش
--------------

کم میعادی حافظے کو لمبی میعادی حافظے بننے کے لیے اس میں لمبی میعاد کے حافظے کی وسعت لانا ضروری ہے، یہ وہ طریقہ ہے جسے حافظے کی جمعبندی (انگریزی: memory consolidation) کہا جاتا ہے۔

مزید دیکھیے
-----------

* طویل میعادی حافظہ

حوالہ جات
---------

1. ↑   Deborah Sullivan Brennan, San Diego Union-Tribune, "New Alzheimer’s care center planned in San Marcos," 15 اگست 2019
2. ↑   Quanta Magazine, "In Brain’s ‘Rich Club,’ Meetings of the Mind," 24 اکتوبر 2013
3. ↑   Michael Greshko, National Geographic, "Human memory: How we make, remember, and forget memories," 4 مارچ 2019
Hello, World!
**ہیلو ورلڈ پروگرام** (انگریزی: Hello world program) عموماً ایک ایسا پروگرام ہوتا ہے جو "ہیلو ورلڈ" کا پیغام دکھاتا ہے۔ اس طرز کا پروگرام نہایت سادہ لوح ہوتا ہے جو اکثر پروگرامنگ کی زبانوں میں استعمال ہوتا ہے اور اکثر کسی پروگرامنگ زبان کی بنیادی تشکیل کی وضاحت کرتا ہے۔ یہ عموماً کوڈنگ سیکھنے والوں کا لکھا ہوا پہلا پروگرام ہوتا ہے۔ اسے sanity test (سینیٹی ٹیسٹ) کے طور پر بھی استعمال کیا جا سکتا ہے اس بات کی تصدیق کرنے کے لیے کہ کوئی پروگرامنگ زبان درست طریقے سے لگادی گئی ہے اور کہ استعمال کنندہ اس کو سمجھتا بھی ہے۔

سی C
----

```
#include <stdio.h>
int main(void)
{
 printf("Hello, world!");
 return 0;
}

```

سی پلس پلس C++
--------------

```
#include<iostream>
int main(void)
{
 std::cout << "Hello, World!";
 return 0;
}

```

جاوا Java
---------

```
public class hello
{
 public static void main (String argv[])
 {
 System.out.println("Hello, World!");
 }
}

```

پائیتھون
--------

### پائیتھون 2

```
print "Hello, world!"

```

### پائیتھون 3

```
print("Hello, world!")

```

### پائیتھون IDLE

```
"Hello, world!"

```
**کمیونسٹ پارٹی آف انڈیا لبریشن** (انگریزی: Communist Party of India Liberation) کو لبریشن گروپ کے نام سے بھی جانا جاتا ہے،  بھارت کی ایک کمیونسٹ سیاسی جماعت ہے۔

اسے مختصرا سی پی آئی (ایم ایل) لبریشن کو بھوجپور تحریک کے دوران منظور کیا گیا تھا۔ چارو مجومدار کی موت کے بعد کمیونسٹ پارٹی آف انڈیا سے الگ ہو کر یہ پارٹی بنائی گئی تھی۔ اس کی نمائندگی بہار کے علاوہ بہار (بھارت)، جھارکھنڈ، اتر پردیش، اتراکھنڈ، خطۂ پنجاب، مغربی بنگال، دہلی، راجستھان، اوڈیشا، کرناٹک، آسام اور تمل ناڈو سمیت کئی ریاستوں میں ہے۔ ان ریاستوں میں اس جماعت کی کئی تنظیمیں، کسان، اسٹوڈنٹ، خواتین اور جوانوں کی اکائیاں سرگرام ہیں۔

تاریخ
-----

1973ء میں اصل کمیونسٹ پارٹی آف انڈیا دو گروہوں میں منقسم ہو گئی۔ ایک گروہ کی سربراہی شرما اور دوسرے کی مہادیو مکھرجی نے کی۔ ونود مشرا ابتدا میں مکھرجی کی طرف تھے مگر ستمبر 1973ء میں بوردوان علاقہ کی کمیٹی نے ان کے علیحگی اختیار کر لی۔ مشرا چاہا کہ شرما کے ساتھ الحاق کر لیں مگر بوردوان علاقائی کمیٹی بھی دو حصوں میں بنٹ گئی اور مشرا نے شرما کی تمام سیاسی سرگرمیاں کالعدم کر دیں۔

حوالہ جات
---------

1. ↑  Sumantra Bose (2013)۔ Transforming India: Challenges to the World's Largest Democracy۔ کیمبرج، میساچوسٹس، میساچوسٹس & لندن: Harvard University Press۔ صفحہ: 179۔ ISBN 978-0-674-05066-2
2. ↑  "Communist Party of India (Marxist-Leninist) Liberation"۔ cpiml.net (بزبان انگریزی)۔ اخذ شدہ بتاریخ 08 مئی 2020
3. ↑  Sen, Arindam. *The Life of Vinod Mishra آرکائیو شدہ (Date missing) بذریعہ cpiml.org (Error: unknown archive URL)*